Η ετικετοποίηση ή labeling είναι επίσης ένα κομμάτι των γραφιστικών το οποίο αφορά μόνο τη δημιουργία της μακέτας της ετικέτας για τα φυσικά προϊόντα που διατίθενται στο εμπόριο.Πολλά προϊόντα στα ράφια του supermarket εμπεριέχονται σε παρόμοιες συσκευασίες, π.χ. ένας προμηθευτής να μπορεί να έχει μεγάλη ποικιλία σε ελιές, αλλά λόγω περιορισμένου προϋπολογισμού να χρησιμοποιήσει μία τυποποιημένη ορθογώνια διάφανη συσκευασία για όλα του τα προϊόντα. Παρόλα αυτά όμως, θα χρειαστεί να φτιάξει κάποιες ετικέτες πάνω στις οποίες θα αναδεικνύεται: το προϊόν και επωνυμία του προμηθευτή – κατασκευαστή ο διατροφικός πίνακας με βάση τις προδιαγραφές της εκάστοτε χώρας. Διαφορετική ετικέτα θα έχει ακόμη και το ίδιο προϊόν, εάν διανέμεται στην Ελλάδα ή στην Αμερική. ημερομηνία παραγωγής/συσκευασίας/παστεριοποίησης ημερομηνία λήξης barcode πιστοποιήσεις CE, ISO, Greek Trademark και άλλα στοιχεία με βάση την πολιτική της κάθε χώρας Μια ετικέτα που να αναδεικνύει το προϊόν με μία ματιά είναι αυτό που θα κάνει τη διαφορά. Ο χρόνος που θα αφιερώσει ένας πελάτης σε ένα σούπερ μάρκετ περνόντας από τα ράφια, είναι κυριολεκτικά μία ματιά. Πόσες φορές δεν μπορεί κάποιος να εντοπίσει ένα προϊόν στα ράφια ακόμη και μετά τις υποδείξεις ενός υπαλλήλου; Για μια επιτυχημένη ετικέτα όμως δεν απαιτείται μόνο γραφιστική δουλειά, αλλά ομαδική. Η συνεργασία του τμήματος γραφιστικής μαζί με το τμήμα marketing και πωλήσεων μίας ή και περισσότερων εταιρειών είναι αυτή που θα δημιουργήσει το επιθυμητό αποτέλεσμα, το οποίο δεν είναι άλλο από την ανάδειξη του προϊόντος με τον καλύτερο δυνατό τρόπο για το απευθυνόμενο κοινό.